**Skolehelsetjenesten**

**Skolehelsetjenesten: Helsesykepleier og Fysioterapeut**

Skolehelsetjenesten er et tilbud til barn og unge i grunnskolen.

Skolehelsetjenesten driver helsefremmende og forebyggende arbeid for å fremme elevenes fysiske og psykiske helse. Behandling og oppfølging av sykdom henvises fastlege

Skolehelsetjenesten drives etter Helsepersonelloven, Retningslinjer for helsefremmende og forebyggende arbeid i helsestasjon, skolehelsetjenesten og helsestasjon for ungdom, Lov om kommunale helse- og omsorgstjenester og Lov om Folkehelsearbeid.

Skolehelsetjenesten fører journal med helseopplysninger på alle elever. Foresatte har rett til innsyn i journalen. Hvis eleven flytter fra kommunen, vil journalen bli overført til helsestasjon i skolens kommune, for å sikre en faglig forsvarlig oppfølging.

Skolehelsetjenesten samarbeider med skolens lærere/sosiallærere, samt andre yrkesgrupper som lege, PPT (pedagogisk psykologisk tjeneste), BUP (Barne- og ungdomspsykiatrien) Barnevernstjenesten og Fysioterapi og Frisklivssentralen.

Helsesykepleier og fysioterapeut har taushetsplikt.

**Helsesykepleier Gro Fredriksen Wangsvik er på Bøstad skole på torsdager
Telefon 90706762 Mail:** **GroWangsvik.Fredriksen@vestvagoy.kommune**

**Fysioterapeut Åsa Selenius har fast tid på skolen tirsdager i partallsuker ca 09.00-11.00 Foreldre og lærere kan ta kontakt direkte eller via helsesykepleier på skolen.**

**Mobil: 902 14 285 Mail:** **asa.alexandra.selenius@vestvagoy.kommune.no**

(Husk å ikke angi personsensitive opplysninger på sms eller mail)

Fysioterapeutens arbeidsområder:

* Individuell vurdering, råd og oppfølging ved for eksempel skader, sykdommer som gir smerter og/eller nedsatt funksjon i muskel- og skjelettsystemet
* Bidra til at barn og unge kan være fysisk aktiv og redusere stillesitting (ref Nasjonal retningslinje for Skolehelsetjenesten, Helsedirektoratet)
* Bidra i helseundervisning etter skolens ønske og behov
* Elever med motoriske utfordringer. Kartlegging, vurdering og behandling/tiltak
* Hjelp til elever som har problem med å delta i kroppsøving. Vurdering, tilrettelegging og råd om tilpasning.
* Ergonomi – for eksempel sittestilling, fysisk skolemiljø (gruppe- og individ)
* Bidra til skolens helsefremmende arbeid

*Åpen dør til fysioterapeut for ungdomsskoleelever*

Dag: Tirsdager i partallsuker Tid: kl 9.00-11.00

Her kan elevene på ungdomsskolen selv ta kontakt og få vurdering og råd gjeldende smerter/skader i muskler/ledd, begrensning i fysisk funksjon, stressrelaterte plager, trening, kosthold og søvn for eksempel.

Elever på barne- og mellomtrinnet kan tas imot ved henvendelse fra foreldre eller lærere med foreldres samtykke (kan gjøres på barneskolen hvis ønske)

Fysioterapeut i skolehelsetjenesten arbeider primært helsefremmende og forebyggende. Elever som vurderes ha behov for behandlingsopplegg eller rehabilitering over tid vil bli henvist til ordinært kommunalt fysioterapitilbud.

**Kommunepsykolog:** Pr. i dag har vi ingen ansatte i stillingen som kommunepsykolog for barn og unge i kommunen. Stillinger er utlyst

**Program for Skolehelsetjenesten**

**Skolestart/1. klasse:** Skolestartundersøkelsen, etter høstferien: Helseundersøkelse og helsesamtale på helsestasjonen. Måling av høyde/vekt, hørselstest. Synstest ved behov. Deltakelse på foreldremøte ved forespørsel.

**2. klasse:** Vaksine mot Difteri/Stivkrampe/Kikhoste/Polio.

**3. klasse/i løpet av januar/februar:** Måling av høyde/vekt. Spørsmålsskjema til foresatte vedrørende elevens helse. Helsesykepleier og fysioterapeut tilbyr undervisning/helseopplysning om søvn, kosthold, fysisk aktivitet og hygiene.

**4. klasse:** Samarbeid med lærere etter behov.

**5. klasse (vår):**Undervisning om pubertet, vennskap, mobbing, mobil/internett, forelskelse/følelser, grenser/seksuell lavalder mm. Tilby undervisning om Psykologisk førstehjelp.

**6. klasse:** Vaksine mot Meslinger/Kusma/Røde hunder (MMR)

**7. klasse:** Vaksine mot HPV (Humant papillomavirus). Tilby undervisning/helseopplysning om søvn, kosthold, psykisk helse, fysisk aktivitet, kropp/grenser.

**8. klasse/ i løpet av vinter/vår:** Måling av høyde og vekt. Helsesamtale med tema: trivsel og relasjoner, søvn, kosthold, fysisk aktivitet, tannhelse, seksualitet, tobakk, alkohol og rusmidler, vold, overgrep og omsorgssvikt, informasjon om fastlegeordningen og tilbud om HFU (Helsestasjon for ungdom).

**9. klasse:** Tilby undervisning om tema: Ungdom og utvikling, fysisk, psykisk og seksuell helse.

**10. klasse:** Vaksine mot Difteri/Stivkrampe/Kikhoste/Polio (en boosterdose/oppfriskingsdose) Utover det faste programmet kan elever og foresatte kontakte skolehelsetjenesten for å få hjelp til å forebygge eller løse et problem, både av fysisk og psykisk art. Det vil bli gitt råd og vegledning, samt gjort en vurdering på behov for hjelp fra andre instanser.

**All vaksinering planlegges gjennomført før høstferien.**